**TEHNIČKA ŠKOLA ČAKOVEC**

**Čakovec, Športska 5**

**Klasa:110-01/22-02/1**

**Urbroj:2109-58-01-22-01**

**Čakovec, 17.1.2022.g.**

Na temelju članka 107. Zakona o odgoju i obrazovanju u osnovnoj i srednjoj školama ( NN broj 87/08, 86/09, 92/10, 105/10, 90/11, 16/12, 86/12, 126/12, 94/13, 152/14, 7/17, 68/18, 98/19, 64/20) (u daljnjem tekstu: Zakon) i Pravilnika o zapošljavanju, Odlukom Ravnatelja, Tehnička škola Čakovec, Čakovec, Športska 5, raspisuje:

**NATJEČAJ**

**za zasnivanje radnog odnosa za radno mjesto**

**VODITELJ/ICA REGIONALNOG CENTRA KOMPETENTNOSTI**

* 1 izvršitelj, određeno, puno radno vrijeme

Radni odnos sa odabranim kandidatom zasniva se za vrijeme trajanja projekata *„Uspostava Regionalnog centra kompetentnosti u strojarstvu Sjever – TŠČ“ odnosno do 2.11.2023.godine.*

***Opis poslova radnog mjesta*:**

Voditelj Regionalnog centra kompetentnosti (RCK) bit će zadužen za sudjelovanje u provedbi aktivnosti predviđenih projektom te osmišljavanje, planiranje i provedbu aktivnosti koje su potrebne za daljnji razvoj i održivost RCK.

**Posebni uvjet:**

* Magistar inženjer/diplomirani inženjer tehničke struke iz područja strojarstva ili elektrotehnike ili računalstva.
* minimalno 5 godina radnog iskustva u struci
* aktivno znanje engleskog ili njemačkog jezika u govoru i pismu
* aktivno informatičko znanje ( Internet, MS Office...)
* položen vozački ispit (B kategorije)

**Dokumentacija potrebna za prijavu na Natječaj:**

* prijava u kojoj se obavezno navodiosobno ime, adresa stanovanja, broj telefona odnosno mobitela te e-mail adresa na koju će se dostaviti obavijest o datumu i vremenu procjene odnosno testiranja) i naziv radnog mjesta na koje se kandidat prijavljuje
* dokaz o traženoj stručnoj spremi/vrsti obrazovanja
* dokaz o postojanju radnog iskustva na traženim poslovima (potvrda poslodavca, ugovor o radu i slični dokumenti koji sadrže točan opis poslova koje je kandidat radio)
* životopis
* dokaz o državljanstvu
* uvjerenje nadležnog suda da podnositelj prijave nije pod istragom i da se protiv podnositelja prijave ne vodi kazneni postupak glede zapreka za zasnivanje radnog odnosa iz članka 106. Zakona **ne starije od dana raspisivanja natječaja**
* elektronički zapis ili potvrdu o podacima evidentiranim u bazi podataka Hrvatskog zavoda za mirovinsko osiguranje
* dokaz o položenom vozačkom ispitu B kategorije

Svi dokumenti mogu biti u presliku ili elektroničkom zapisu, a odabrani kandidat dužan je kod zaključenja ugovora predočiti originalne dokumente te izraditi ovjereni preslik isprave o završenom obrazovanju – diplome.

Kandidati koji su pravodobno dostavili potpunu prijavu sa svim prilozima odnosno ispravama i ispunjavaju uvjete natječaja dužni pristupiti procjeni odnosno testiranju koje se provodi u skladu s odredbama Pravilnika o zapošljavanju objavljenog na sljedećoj poveznici: <http://www.ss-tehnicka-ck.skole.hr/pravilnik-o-zaposljavanju-tehnicke-skole-cakovec/>.

Kandidati će o vremenu i mjestu procjene i/ili testiranja biti obaviješteni putem web stranice škole ili e maila navedenog u prijavi.

Mjesto rada: Tehnička škola Čakovec, Čakovec, Športska 5

Sukladno Zakonu o ravnopravnosti spolova („Narodne novine“ br. 82/08 i 69/17) na natječaj se pod jednakim uvjetima mogu ravnopravno javiti osobe oba spola. Izrazi koji se koriste u natječaju, a imaju rodno značenje, koriste se neutralno i odnose se jednako na muške i na ženske osobe. Na natječaj se mogu javiti muške i ženske osobe.

Podnošenjem prijave na natječaj kandidat je izričito suglasan da Tehnička škola Čakovec, može prikupljati, koristiti i dalje obrađivati njegove osobne podatke u svrhu provedbe natječaja sukladno propisima koji uređuju zaštitu osobnih podataka - Opća uredba (EU) 2016/679 o zaštiti osobnih podataka i Zakon o provedbi Opće uredbe o zaštiti podataka („Narodne novine“ broj 42/18.)

Prijavom na natječaj kandidati su suglasni s javnom objavom osobnih podataka u svrhu obavještavanja o rezultatima natječaja (ime, prezime, zvanje) na internetskoj stranici Tehničke škole Čakovec.

Kandidat koji ostvaruje pravo prednosti prilikom zapošljavanja iz članka 101. stavaka 1. - 3. i članka 102. stavaka 1. - 3. Zakona o hrvatskim braniteljima iz Domovinskog rata i članovima njihovih obitelji („Narodne novine“ broj 121/17., 98/19. i 84/21.), dužan je u prijavi na natječaj pozvati se na to pravo te osim dokaza o ispunjavanju traženih uvjeta iz natječaja, priložiti i svu potrebnu dokumentaciju i dokaze propisane zakonom na koji se poziva, a ima prednost u odnosu na ostale kandidate samo pod jednakim uvjetima.

Poveznica na internetsku stranicu Ministarstva hrvatskih branitelja Republike Hrvatske na kojoj su navedeni dokazi potrebni za ostvarivanje navedenog prava prednosti pri zapošljavanju:

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf>

Kandidat koji ostvaruje na pravo prednosti pri zapošljavanju u skladu s člankom 48. stavcima 1.-3. Zakona o civilnim stradalnicima iz Domovinskog rata („Narodne novine“ broj 84/21.) dužan je u prijavi na natječaj pozvati se na to pravo te osim dokaza o ispunjavanju traženih uvjeta iz natječaja, priložiti i svu potrebnu dokumentaciju i dokaze iz članka 49. stavka 1. propisane zakonom na koji se poziva, a ima prednost u odnosu na ostale kandidate samo pod jednakim uvjetima.

Poveznica na internetsku stranicu Ministarstva hrvatskih branitelja Republike Hrvatske na kojoj su navedeni dokazi potrebni za ostvarivanje navedenog prava prednosti pri zapošljavanju:

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

Kandidat koji ostvaruje na pravo prednosti pri zapošljavanju u skladu s člankom 48. f Zakona o zaštiti vojnih i civilnih invalida rata („Narodne novine“ broj 33/92., 77/92., 27/93., 58/93., 2/94., 76/94., 108/95., 108/96., 82/01., 103/03., 148/13. i 98/19.), dužan je u prijavi na natječaj pozvati se na to pravo te osim dokaza o ispunjavanju traženih uvjeta iz natječaja, priložiti i svu potrebnu dokumentaciju s dokazima iz koje ostvaruje pravo na koje se poziva, a ima prednost u odnosu na ostale kandidate samo pod jednakim uvjetima.

Kandidat koji ostvaruje na pravo prednosti pri zapošljavanju u skladu s člankom 9. Zakona o profesionalnoj rehabilitaciji i zapošljavanju osoba s invaliditetom („Narodne novine“ broj 157/13., 152/14., 39/18.) dužan je u prijavi na natječaj pozvati se na to pravo te osim dokaza o ispunjavanju traženih uvjeta iz natječaja, priložiti i svu potrebnu dokumentaciju s dokazima iz koje ostvaruje pravo na koje se poziva, a ima prednost u odnosu na ostale kandidate samo pod jednakim uvjetima.

**Pismene prijave sa traženom dokumentacijom podnose se najkasnije do 28.1.2022.godine, na adresu Tehnička škola Čakovec, Čakovec, Športska 5 s naznakom „NATJEČAJ ZA ZASNIVANJE RADNOG ODNOSA“**. Nepotpune i nepravodobno poslane prijave neće se razmatrati.

Kandidati će o rezultatima izbora biti obaviješteni u roku od 8 dana od izbora putem e maila ili web stranice Tehničke škole Čakovec.

**Ravnatelj:**

**Dražen Blažeka,dipl.ing.**